Document ID: 31989R2405

KOMISSION ASETUS (ETY) N:o 2405/89,
annettu 1 päivänä elokuuta 1989,
hedelmä- ja vihannesjalostealan tuotteiden tuonti- ja ennakkovahvistusjärjestelmän yksityiskohtaisten erityissääntöjen soveltamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen
ottaa huomioon hedelmä- ja vihannesjalostealan yhteisestä markkinajärjestelystä annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1125/89(2), ja erityisesti sen 14 artiklan 3 kohdan ja 15 artiklan 4 kohdan,
ottaa huomioon hedelmä-ja vihannesjalostealan yhteisestä markkinajärjestelystä annetun asetuksen (ETY) N:o 426/86(3) muuttamisesta 22 päivänä joulukuuta 1987 annetun neuvoston asetuksen N:o 3909/87, ja erityisesti sen 2 artiklan,
sekä katsoo, että
asetuksessa (ETY) N:o 743/87(4) vahvistetaan hedelmä- ja vihannesjalostealan tuotteiden tuonti- ja ennakkovahvistusjärjestelmän soveltamista koskevat yksityiskohtaiset erityissäännöt; kyseisen asetuksen säännöksiä on muutettu useaan otteeseen; selvyyden vuoksi ja hallinnon tehostamiseksi olisi laadittava uudelleen sovellettavat säännökset, joissa otetaan huomioon tietyt uuden yhdistetyn nimikkeistön voimaantulon aiheuttamat uudet tuotemääritelmät, sekä tehtävä joitakin muutoksia, jotka tähänastinen kokemus on osoittanut tarpeellisiksi,
kyseiset tuonti- ja ennakkovahvistusjärjestelmän soveltamista koskevat yksityiskohtaiset erityissäännöt koskevat maataloustuotteiden tuonti-, vienti-ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 marraskuuta 1988 annetun komission asetuksen (ETY) N:o 3719/88(5), sellaisena kuin se on muutettuna asetuksella (ETY) N:o 1903/89(6), säännöksiä, joko niitä täydentäen tai niistä poiketen,
tarvittavien toimenpiteiden toteuttamisen helpottamiseksi markkinoiden häiriön tai sen uhan varalta olisi säädettävä hakemuksen ja todistuksen antamisen välisen tarkan määräajan käyttöön ottamisesta,
tuontitodistuksen voimassaoloaika, erilaisiin lisättyihin sokereihin sovellettavan ennakolta vahvistettavan maksun kanssa tai ilman sitä, täytyy vahvistaa kansainväliset kauppatavat huomioon ottaen; tuonti- ja ennakkovahvistustodistuksia varten asetettavan vakuuden määrä täytyy vahvistaa järjestelmän moitteettoman toiminnan mahdollistaville tasoille,
tiettyjen tuotteiden kaupan rakenteen paremman tuntemuksen varmistamiseksi olisi edellytettävä, että tuotteissa on merkintä alkuperämaasta ja että tuoja tuo vain mainitusta maasta; kyseessä olevien tuotteiden kaupan erityispiirteet huomioon ottaen olisi kuitenkin annettava alkuperämaan muuttamisen mahdollistavat säännökset,
hakijan täytyy ilmoittaa todistushakemuksessaan tarkka yhdistetyn nimikkeistön alanimike; luonnollisen sokeripitoisuuden suurten vaihteluiden ja muuntokurssien vaihteluiden takia tiettyjen CN-koodeihin 2008 ja 2009 kuuluvien tuotteiden kohdalla ei ole aina mahdollista tietää tarkkoja alanimikkeitä todistushakemusten jättöhetkellä; näistä tuotteista olisi annettava erityissäännökset,
ennakkovahvistustodistuksessa tuote kuvaillaan yhdistetyn nimikkeistön vastaavan alanimikkeen mukaisesti; useissa tapauksissa tuote sijoitetaan tiettyyn alanimikkeeseen sokeripitoisuuden perusteella; näin ollen tuojan on saman tuotteen sokeripitoisuuden vaihteluiden vuoksi haettava useita todistuksia, koska tuotteella on peräkkäisiä luokituksia; tämä tilanne voidaan välttää, jos tällaiselle sokeripitoisuudeltaan vaihtelevalle tuotteelle määrätään annettavaksi ainoastaan yksi todistus,
asetuksen (ETY) N:o 3719/88 5 artiklan 1 kohdan neljännessä luetelmakohdassa säädetään, että todistusta ei vaadita sellaisilta toimilta, joiden määrät olisivat tehneet tarpeelliseksi sellaisen todistuksen antamisen, jonka osalta vakuus on enintään 5 ecua; asetuksen (ETY) N:o 3719/88 14 artiklan 3 kohdassa säädetään, että vakuutta ei vaadita, kun tuonti-, vienti- tai ennakkovahvistustodistuksessa edellytetyn vakuuden määrä on enintään 5 ecua tai tietyissä tapauksissa enintään 25 ecua; näiden hedelmä- ja vihannesjalostetuotteiden säännösten soveltaminen johtaa vakuuden määrien erojen vuoksi säännösten soveltamisalaan kuuluvien tuotteiden määrien suureen vaihteluun; erityisesti hallinnon yksinkertaistamiseksi on tarpeen määritellä ne tuotemäärät, jotka voidaan tuoda ilman todistusta; on myös määriteltävä määrä, jota pienemmälle määrälle tulee laatia tuonti- tai ennakkovahvistustodistus ilman vaatimusta vakuudesta; asetuksen (ETY) N:o 3719/88 14 artiklan 3 kohdan toisen alakohdan säännöstä ei ole aiheellista soveltaa, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan asetuksen (ETY) N:o 426/86 14 ja 15 artiklassa säädetyt yksityiskohtaiset erityissäännöt tuonti- ja ennakkovahvistustodistusjärjestelmän soveltamisesta.
I OSASTO Tuontitodistukset ilman ennakkovahvistusta
2 artikla
1 Tuontitodistukset, joissa maksua ei ole ennakolta vahvistettu, ovat voimassa asetuksen (ETY) N:o 3719/88 21 artiklan 1 kohdan mukaisesti kolme kuukautta niiden antopäivästä.
2 Komissio voi päättää, että sellaisille tuotteille, joiden kohdalla näyttää olevan tarpeen seurata erityisellä huolella tuonnin kehitystä markkinoiden häiriön tai sen uhan varalta, annetaan tuontitodistus, ennakolta vahvistetun maksun kanssa tai ilman sitä, viidentenä hakemusten jättöpäivää seuraavana arkipäivänä.
3 artikla
1 Vakuuden määrä niitä tuontitodistuksia varten, joille ei ole ennakolta vahvistettu maksua, vahvistetaan jokaiselle tuotteelle liitteessä I esitetyssä taulukossa.
2 Asetuksen (ETY) N:o 3719/88 14 artiklan 3 kohdan ensimmäisestä alakohdasta poiketen vakuutta ei vaadita, kun tuontitodistus koskee enintään 1000 kilogramman määrää. Asetuksen (ETY) N:o 3719/88 14 artiklan 3 kohdan toista alakohtaa ei sovelleta.
3 Asetuksen (ETY) N:o 3719/88 5 artiklan 1 kohdan neljännestä luetelmakohdasta poiketen todistusta ei vaadita sellaisilta toimilta, jotka koskevat enintään 500 kilogramman määriä, jos vakuuden määrä on pienempi kuin yksi ecu sadalta kilogrammalta.
4 artikla
Jos tietyt samaan yhdistetyn nimikkeistön alanimikkeeseen kuuluvat tuotteet kuuluvat tuontitodistusjärjestelmään, todistushakemuksen ja tuontitodistuksen 15 kohdassa on oltava tuotteiden kuvaus ja 16 kohdassa CN-koodi, jota edeltää merkintä "ex".
Todistus on voimassa näille kuvailluille tuotteille.
5 artikla
1 Liitteessä II esitettyjen tuotteiden alkuperämaa on ilmoitettava todistushakemuksen ja tuontitodistuksen 8 kohdassa.
Todistus velvoittaa tuomaan mainitusta alkuperämaasta.
2 Todistuksen haltija voi hakea vain yhden kerran muutosta alkuperämaahan edellyttäen, että seuraavia säännöksiä noudatetaan:
a) alkuperämaan muutoshakemus
- esitetään viranomaiselle, joka on antanut alkuperäisen todistuksen,
- sisältää alkuperäisen todistuksen ja kaikki annetut todistuksen otteet,
- kuuluu asetuksen (ETY) N:o 3719/88 13 artiklan, 14 artiklan 1 kohdan ja 15 artiklan säännösten alaan;
b) todistuksen antanut viranomainen säilyttää alkuperäisen todistuksen ja kaikki todistuksen otteet ja antaa korvaavan todistuksen sekä tarvittaessa yhden ja useamman korvaavan todistuksen otteen,
Jos todistusten antaminen uutta alkuperämaata varten kuitenkin keskeytetään korvaavan todistuksen laatimiseen tarvittavana aikana, korvaavan todistuksen hakemus hylätään ja alkuperäinen todistus ja tarvittaessa sen ote tai otteet palautetaan todistuksen haltijalle;
c) korvaava todistus ja tarvittaessa korvaava ote tai otteet
- annetaan tuotemäärälle, joka, sallittu poikkeama huomioon ottaen, vastaa alkuperäisessä asiakirjassa esitettyä enimmäismäärää,
- sisältävät, 20 kohdassa, alkuperäisen todistuksen numeron ja tarvittaessa antopäivämäärän,
- sisältävät, 8 kohdassa, uuden alkuperämaan nimen,
- sisältävät muissa kohdissa kaikki samat tiedot ja erityisesti saman voimassaolon päättymispäivän kuin alkuperäinen asiakirja.
6 artikla
1 Jos on kyse:
- CN-koodin ex 0813 50 kuivattujen hedelmien sekoituksista,
- CN-koodin 2009 50 tomaattimehusta,
- CN-koodiin ex 2008 kuuluvista persikoista, aprikooseista tai päärynöistä
ja
- CN-koodiin ex 2009 80 kuuluvasta kirsikkamehusta
hakija voi merkitä tuontitodistushakemuksen 16 kohtaan CN-koodit, erityisesti seuraavat CN-koodit:
0813 50 91 ja 0813 50 99 tai 2008 40 51 ja 2008 40 59 tai 2008 40 71 ja 2008 40 79 tai 2008 50 61 ja 2008 50 69 tai 2008 50 71 ja 2008 50 79 tai 2008 70 61 tai 2008 70 69 tai 2008 70 71 ja 2008 70 79 tai 2009 50 10 ja 2009 50 90 tai ex 2009 80 31 ja ex 2009 80 39 tai 2009 80 80, ex 2009 80 91 ja ex 2009 80 93.
Nämä hakemuksessa ilmoitetut koodit merkitään tuontitodistukseen.
2 Jos hakija toimii 1 kohdan säännösten mukaisesti ja vakuuden määrät ovat kyseisten alanimikkeiden osalta erilaiset, muodostettavan yhteisen vakuuden määrä on sama kuin suurin määrä.
3 Jos 1 kohdan soveltamisen seurauksena tuote, jolle ei ole asetettu tuontimaksua, tuodaan ennakolta vahvistettavan maksun määräävän todistuksen nojalla, tuontivelvoitetta pidetään näillä edellytyksillä täytettynä.
II OSASTO Ennakkovahvistustodistukset
7 artikla
1 Tuotteet, joille voidaan hakea ennakkovahvistustodistus, luetellaan liitteessä III.
2 Ennakkovahvistustodistusta koskevan vakuuden määrä vahvistetaan jokaiselle tuotteelle edellä mainitussa liitteessä III.
3 Edellä 3 artiklan 2 kohdan säännöksiä sovelletaan ennakkovahvistustodistuksiin soveltuvin osin.
8 artikla
Jos ennakkovahvistuksen hakeminen on rajoitettu ainoastaan tiettyihin yhdistetyn nimikkeistön samaan alanimikkeeseen kuuluviin tuotteisiin, todistushakemuksen ja todistuksen 15 kohdassa on oltava kuvaus tuotteista, joilla on oikeus ennakkovahvistukseen ja 16 kohdassa CN-koodi, jota edeltää merkintä "ex".
Todistus on voimassa näille kuvailluille tuotteille.
9 artikla
Jos CN-koodiin ex 2009 kuuluvaa sitrushedelmämehua, lukuun ottamatta greippimehua, tuodaan jäsenvaltioon, jossa sille on asetettu määrää koskevia rajoituksia, ennakkovahvistustodistus on voimassa kyseisessä jäsenvaltiossa, jos tuonnin luvallisuudesta esitetään kansallinen asiakirja.
10 artikla
Ennakkovahvistustodistukset ovat voimassa asetuksen (ETY) N:o 3719/88 21 artiklan 1 kohdan mukaisesti viisi kuukautta niiden antopäivästä.
11 artikla
CN-koodiin 2009 kuuluvien tuotteiden todistuksissa sallitaan 0,03:n poikkeama tuotteiden tiheyteen liittyvän tariffin tarkentamisessa.
Tuonnin yhteydessä todistuksen 24 kohtaan ja tuen ennakkovahvistuksen yhteydessä 22 kohtaan sisältyy yksi seuraavista maininnoista:
- Tolerancia en densidad de 0,03
- Tolerence for densitet på 0,03
- Toleranzdichte 0,03
- Áíï÷Þ ðõêíüôçôáò 0,03
- Density tolerance 0,03
- Tolérance de densité de 0,03
- Tolleranza di densità di 0,03
- Dichtheidstolerantie 0,03
- Tolerância de densidade de 0,03
12 artikla
1 Vientituen ennakkovahvistuksessa:
a) todistushakemuksen ja todistuksen 20 kohdassa on ilmoitettava perustuote, jota varten tuki on vahvistettu ennakolta.
Tässä tapauksessa « perustuotteella » tarkoitetaan:
- sokeria, mukaan luettuna valkoinen sokeri, raakasokeri ja sokerijuurikas- ja ruokosokerisiirapit,
- glukoosia valkoisena, kiteisenä jauheena, yhteenpuristettuna tai ei,
- muita glukooseja ja glukoosisiirappeja
tai
- isoglukoosia;
b) todistushakemuksessa ja todistuksessa vientituotteet voidaan kuvata sen yhdistetyn nimikkeistön koodin mukaisesti, johon ne kuuluvat.
Todistus on voimassa kaikkien niiden tuotteiden tapauksessa, joille voidaan antaa vientitukea ja jotka kuuluvat mainittuun nimikkeeseen.
2 Kun sovelletaan 1 kohdan b alakohdan säännöksiä, vakuuden määrä nousee, 7 artiklan 2 kohdasta poiketen, 1,80 ecuun sadalta nettokilogrammalta.
III OSASTO Ilmoitukset
13 artikla
1 Jäsenvaltioiden on ilmoitettava komissiolle joka kuukauden yhdeksänteen päivään mennessä seuraavat tiedot tuotteista, joille tuonti- tai ennakkovahvistustodistuksia on edellisen kuukauden aikana annettu:
a) tuontitodistukset ennakkovahvistusmaksulla tai sitä ilman:
- määrät
ja
- 5 artiklassa mainituille tuotteille alkuperämaa,
eriteltyinä yhdistetyn nimikkeistön ja liitteessä I esitetyn kuvauksen mukaisesti.
Tiedot 6 artiklassa luetelluista tuotteista on ilmoitettava 16 kohdan ensimmäisestä CN-koodista;
b) tuontimaksun ennakkovahvistustodistukset, muut kuin a kohdan tarkoittamat:
määrät eriteltynä yhdistetyn nimikkeistön mukaisesti;
c) vientituen ennakkovahvistustodistukset:
määrät eriteltynä yhdistetyn nimikkeistön mukaisesti.
2 Jos yhtään tuonti- tai ennakkovahvistustodistusta ei ole annettu määrätyn kalenterikuukauden aikana, kyseisen jäsenvaltion on ilmoitettava tästä komissiolle seuraavan kuukauden yhdeksänteen päivään mennessä.
3 Sellaisten jaksojen aikana, jolloin sovelletaan 2 artiklan 2 kohdan säännöksiä, ja edellä 1 kohdasta poiketen, jäsenvaltioiden on ilmoitettava komissiolle 1 kohdan a alakohdassa tarkoitetut tuontitodistushakemuksiin liittyvät tiedot seuraavasti:
- keskiviikkoisin maanantaina ja tiistaina jätetyt hakemukset,
- perjantaisin keskiviikkona ja torstaina jätetyt hakemukset,
- maanantaisin edellisen viikon perjantaina jätetyt hakemukset.
IV OSASTO Loppusäännökset
14 artikla
1 Kumotaan asetus (ETY) N:o 743/87.
2 Viittaukset asetukseen (ETY) N:o 743/87 on katsottava viittauksiksi tähän asetukseen.
15 artikla
Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 1989.

Labels: 3
15
17